text: [{"text_idx": "#000001", "text": "Manchester United hevur va\u0301tta\u00f0 fyrsta keypi\u00f0"}, {"text_idx": "#000003", "text": "James hevur i\u0301 a\u0301r sp\u00e6lt i\u0301 n\u00e6stbestu deildini vi\u00f0 Swansea (Mynd: EPA)"}, {"text_idx": "#000004", "text": "Ta\u00f0 hevur ljo\u0301\u00f0a\u00f0 seinasta ma\u0301na\u00f0in, at ein av ny\u0301ggju leikarunum a\u0301 Old Trafford komandi a\u0301r ver\u00f0ur Daniel James. 21-a\u0301ra gamli kantsp\u00e6larin u\u0301r Wales hevur havt eitt gott kappingara\u0301r fyri Swansea og gj\u00f8rdist matchvinnari i\u0301 si\u0301nari debut fyri A-landsli\u00f0i\u00f0. Skifti\u00f0 hevur spakuliga n\u00e6rkast, og i\u0301 dag hevur Manchester United kunngj\u00f8rt, at fel\u00f8gini eru vor\u00f0in samd um ein keypspri\u0301s, og at James hevur gj\u00f8gnumf\u00f8rt eina l\u00e6knakanning i\u0301 Manchester. Harvi\u00f0 mangla bert sma\u0301lutir i\u0301, a\u0301\u00f0renn kviki leikarin kann kalla seg United-leikara. Ho\u0301ast hann ikki er eitt sto\u0301rt navn og kemur fyri no\u0301gvar pengar, so er hetta eitt slag av keypi\u00f0, i\u00f0 Solskj\u00e6r og co. leita eftir. Hetta er fyrsta keypi\u00f0 hja\u0301 Solskj\u00e6r, og li\u00f0felagin hja\u0301 nor\u00f0manninum i\u0301 United, Ryan Giggs, hevur sto\u0301rro\u0301st ny\u0301ggja leikaranum. Giggs er eisini walisi, og Daniel James ver\u00f0ur samanborin vi\u00f0 fyrrverandi sto\u0301rleikaran, i\u00f0 nu\u0301 er venjari hansara i\u0301 landsli\u00f0sh\u00f8pi. Giggs sigur vi\u00f0 Sky Sports, at United f\u00e6r ein fantastiskan leikara, i\u00f0 eisini er ein fantastiskur perso\u0301nur, og sum er evnari\u0301kur og spennandi.Manchester United skal rinda 15 millio\u0301nir pund umframt m\u00f8guligar tri\u0301ggjar millio\u0301nir pund i\u0301 framti\u0301\u00f0ini fyri James."}, {"text_idx": "#000011", "text": "Brandur skora\u00f0i si\u0301tt fyrsta ma\u0301l fyri Fredrikstad"}]